open-index/open-wikipedia-markdown huggingface dataset:
Wei Jianhua

** Wei Jianhua** (; s. 23. maaliskuuta 1979) on kiinalainen keihäänheittäjä. Wei heitti 18. elokuuta 2000 Pekingissä naisten keihäänheiton Aasian ennätyksen 63,92 metriä. Hänen maannaisensa Lu Huihui rikkoi ennätyksen huhtikuussa 2012 tuloksella 64,95 m.

Wei voitti pronssia yleisurheilun nuorten maailmanmestaruuskilpailuissa 1998, jotka järjestettiin Ranskan Annecyssa. Sevillan MM-kilpailuissa seuraavana vuonna hän oli loppukilpailun seitsemäs 62,97 metriä kantaneella heitollaan. Sydneyn kesäolympialaisissa 2000 Wei sijoittui kymmenenneksi tuloksella 58,33. Edmontonin MM-kilpailuissa 2001 hän sijoittui kymmenenneksi tuloksella 58,45.

## Lähteet

## Aiheesta muualla
*
Erowid

**Erowid** (myös **The Vaults of Erowid** tai **The Erowid Center**) on järjestö, jonka keskeisin osa on psykoaktiivisista kasveista ja kemikaaleista sekä muista muuntuneita tajunnantiloja koskevista aiheista tietoa tarjoava verkkosivusto Erowid.org. Erowidin ovat luoneet salanimillä Fire ja Earth Erowid esiintyvät henkilöt. Nykyään sivustoa ylläpitävän rekisteröityneen järjestön The Erowid Centerin hallituksen jäsenten nimet löytyvät sekä järjestön omilta kotisivuilta  että GuideStar-järjestöpalvelun sivuilta. Sivusto sisältää tietoa niin laillisista kuin laittomistakin aineista ja kertoo sekä niiden toivotuista että haitallisista vaikutuksista.

Sivustolta löytyvä tieto pohjautuu kirjallisuuslähteisiin, alan tutkijoiden lausuntoihin ja tavallisten ihmisten kokemuksiin. Erowid toimii uusien tietojen julkaisijana, mutta samalla myös muualla julkaistujen dokumenttien ja kuvien arkistona.

Sivuston omien tilastojen mukaan siellä kävi vuonna 2008 päivittäin keskimäärin noin 57 000 vierailijaa. Erowidiin viitataan paljon myös mediassa ja muissa julkaisuissa.

## Historia
Esiaste Erowidista syntyi huhtikuussa 1995, mutta itse sivusto ilmestyi kuusi kuukautta myöhemmin. Earth oli opiskellut kielten historiaa ja nimi Erowid löydettiinkin Calvert Watkinsin teoksesta *Dictionary of Indo-European Roots*. Erowid tarkoittaa *Maan viisautta* tai *olemassaolon tietoa*. 1. tammikuuta 2008 alkaen se on toiminut opetuksellisena IRS:n vahvistamana yleishyödyllisenä 501(c)(3)-järjestönä nimellä The Erowid Center.

Ennen Erowidin syntyä Fire ja Earth olivat jo jonkin aikaa tutkineet ja keränneet aineistoa päihdeaihepiireistä. Fire oli tutkinut kuukausien ajan Euroopan noitakulttuuria ja Earth oli alkanut koota sähköistä kokoelmaa, joka järjesteltiin lopulta Firen suunnittelemille verkkosivuille. Vuoden 1995 lokakuussa sivusto avattiin julkiseen käyttöön, minkä aikana hankkeesta ei ollut tarkoitusta tehdä laajaa tai yleistä tietokantaa eikä sitä ilmoitettu hakukoneiden listoille. Perustajien käyttämissä verkkokeskusteluryhmissä syntyi kuitenkin kiinnostusta laadukasta tietoa kohtaan ja käyttäjien esittämiin kysymyksiin alettiin vastata eräällä Erowid-sivulla. Keskusteluryhmien käyttäjät ryhtyivät ehdottelemaan uusia tutkimuksen aiheita hanketta varten ja sivusta kiihtyi laajenemaan.

## Lähteet

## Kirjallisuutta
* 

## Aiheesta muualla
* Erowid-tietokanta
* Erowid Centerin kotisivu
* State of the Stone 2013: Drugs of the Future, Now - Earth and Fire Erowid Erowidin perustajien luento muuntohuumeista Psychedelic Science 2013 konferenssista.
* Fire and Earth - From Microdots to Bath Salts: The State of the Stone 2011 Erowidin perustajien luento Entheogenesis Australis 2011 konferenssista.
* Connecting the Microdots - Earth and Fire Erowid Erowidin perustajien luento Psychedelic Science in the 21st Century konferenssista vuodelta 2010.
* Notes from the Psychedelic Salon Podcast 026 – “The Role of Drug Geeks in Society”  Erowidin perustajien luento Mind States konferenssista vuodelta 2002.
Marina Takalo

**Marina Takalo** (1890 Oulanka, Vienan Karjala – 22. heinäkuuta 1970 Kemi) oli vienankarjalainen Suomeen muuttanut runonlaulaja.

Takalo tuli perheensä kanssa Suomeen helmikuussa 1922 pakolaisina ja he asuivat sitten Kuusamossa muun muassa Määttälänvaaralla ja Heikkilässä. Vuodesta 1961 Takalo asui Kemissä lastensa luona.

Takalo sai Kalevala-seuran tunnustuspalkinnon 1965. Takalon kertomia satuja ja tarinoita sekä runonlausuntaa on tallennettu yhteensä 60 tunnin verran ääninauhoille. Helsingin yliopiston uskontotieteen professori Juha Pentikäinen tapasi nuorena opiskelijana Takalon Kuusamossa 1960 ollessaan siellä kotiseututukimusretkellä. Pentikäistä kiinnosti Takalon uskonnollinen maailmankuva johon oli sekoittunut kalevalaisia ja vanhauskoisia aineksia ja hän kirjoitti tästä aiheesta 1971 teoksen *Marina Takalon uskonto*.

Vuonna 1990 paljastettiin Kuusamon kansanopiston edustalla Marina Takalon muistomerkki jonka on suunnitellut taiteilija Nina Sailo. Kemissä on *Marina Takalon katu* ja Kemin kaupunginkirjastossa on Takalon pronssinen muistoreliefi (Sanna Koivisto, 1991).

## Lähteet
* Kirjastovirma: Kuusamon muistomerkit - Marina Takalon muistomerkki 
* Juha Pentikäinen - professori, tietäjä, näkijä
* Folkloristiikan klassikot: Juha Yrjänä Pentikäinen

## Aiheesta muualla
* Katja Hyry: Vienan naisia tutkimassa - rajan ja perinteen jäljillä, ELORE, vol. 12 – 2/2005
Justine Robbeson

**Justine Robbeson** (s. 15. toukokuuta 1985 Benoni) on eteläafrikkalainen keihäänheittäjä. Robbesonilla oli hallussaan keihäänheiton Afrikan ennätys 63,49 metriä, jonka hänen maannaisensa Sunette Viljoen rikkoi vuonna 2009 heittäessään 65,43 metriä. Robbeson kilpaili aiemmin myös seitsenottelussa ja voitti lajissa alle 20-vuotiaiden maailmanmestaruuden 2004. Seitsenottelussa hänen ennätyksensä on 5868 pistettä.

Vuonna 2006 Robbeson voitti keihäänheitossa Afrikan-mestaruuden tuloksella 60,60. Yleisurheilun maailmancupissa 2006 hän sijoittui kolmanneksi 61,38 metriä kantaneella heitollaan. Afrikan kisoissa hän voitti kultaa 2007 tuloksella 58,09. Pekingin olympialaisissa 2008 hän karsiutui loppukilpailusta. Vuonna 2010 hän sai hopeaa Afrikan-mestaruuskilpailuissa ja pronssia Kansainyhteisön kisoissa. Daegun MM-kilpailuissa 2011 hän karsiutui loppukilpailusta.

Robbeson on opiskellut Potchefstroomissa sijaitsevassa North Westin yliopistossa BSc-tutkintoa varten pääaineinaan ravitsemus ja ihmisen liikkuminen.

## Lähteet

## Aiheesta muualla
*
Tinakenkätyttö

**Tinakenkätyttö** on Kaija Koon studio-albumi, joka julkaistiin vuonna 1999.
## Kappaleet
Kappaleet on säveltänyt ja sanoittanut Markku Impiö, ellei toisin mainita.

# 
# 
# 
# 
# 
# 
# 
# 
#  (säv. ja san. Kaija Koo)
# 
# 

## Lähteet
Aulis Järvinen

**Aarre Aulis Järvinen** (28. tammikuuta 1935 Pori – 11. huhtikuuta 2010 Pori) oli suomalainen jalkapalloilija.

Tukimiehenä pelannut Järvinen edusti urallaan 1954–1966 Rosenlewin Urheilijoita. Vuodesta 1968 eteenpäin Järvinen edusti Porin Palloseuraa. Kaikkiaan Järvinen pelasi seuran kahden mestaruussarjankauden aikana 40 tason ottelua, joissa hän teki viisi maalia ja saavutti vuonna 1959 SM-hopeaa. Loput kaudet RU-38 vietti 1. divisioonassa ja 2. divisioonassa.

Maajoukkueessa Järvinen pelasi yhden maaottelun vuonna 1959.

Järvinen toimi RU-38:n edustusjoukkueen kapteenina ja seuran palloilujaostossa. Järvisen ammatti oli varastonhoitaja ja hänen kotikuntansa oli Pori. Järvinen harrasti raviurheilua.

## Lähteet
Martti Järvinen (jalkapalloilija)

**Martti Ilmari Järvinen** (21. syyskuuta 1933 Vaasa – 3. helmikuuta 2007 Tampere) oli suomalainen jalkapalloilija.

Hyökkääjänä pelannut Järvinen edusti urallaan Vaasan Palloseuraa 1952–1955, Helsingin Palloseuraa 1956–1958 ja Helsingin Jalkapalloklubia 1959–1962. Hän voitti HPS:ssa Suomen mestaruuden 1957. Kaikkiaan Järvinen pelasi yhdeksän kauden aikana 81 pääsarjatason ottelua, joissa hän teki 32 maalia. 

Maajoukkueessa Järvinen pelasi vuosina 1955–1957 kaksi maaottelua. Jääpallossa hän kuului kerran B-maajoukkueeseen.

Järvinen oli alkujaan vaasalainen, mutta tuli opiskelemaan Helsingin kauppakorkeakouluun vuonna 1955 ja samalla seura vaihtui VPS:sta Helsingin Palloseuraan. Järvisen poika on jalkapalloilija ja jalkapallovalmentaja Petri Järvinen.

Järvinen kuoli vuonna 2007. Hänet on haudattu Tampereella Messukylän hautausmaalle.

## Lähteet
Man Ray (sarjakuvahahmo)

**Man Ray** (oikealta nimeltään **Ray Fillet**) on Mirage Studios -kustantamon sarjakuvissa esiintyvä supersankari. Ryan Brownin luoma hahmo esiintyi ensimmäisen kerran vuonna 1989 Archie Comicsin kustantamassa *Teenage Mutant Ninja Turtles Adventures* -sarjakuvalehden numerossa 5. Miragen sarjakuvissa Man Ray esiintyi ensi kerran vuonna 2009 *[[Tales of the TMNT]]* -sarjakuvalehden numerossa 58.

Man Ray on paholaisrauskua muistuttava sankari, joka suojelee luontoa ja sen eläimiä. Vesieläimenä se kykenee elämään maan päällä vain rajoitetun ajan. Käsiaseista huolimatta Man Ray käyttää mieluusti käsiään tappeluissa.

## Sarjakuva
Man Ray oli aikaisemmin Jack Finney -niminen meribiologi Burroughsin akvaariolla New Jerseyssä. Hän oli erityisen kiinnostunut paholaisrauskuista. Eräänä yönä hän päätti sulkea kaupan hivenen aikaisemmin saadakseen tehtyä omasta mielestään kunnollista työtä. Ennen lähtöään Finney toivotti hyvää yötä paholairauskulle ja matkasi kohti paikallisia viemäriputkia. Hän epäili viemäriputkien kautta joutuneen laittomasti jätteitä mereen ja joutui pian tutkimisen aikana suuren virran viemänä mereen. Pian Finney muuttui paholaisrauskun näköiseksi humanoidiksi, sillä vihreä neste, jota hän löysi viemäriputkista oli Bebopin ja Rocksteadyn vahingossa läikyttämä aine, joka muutti hänet Man Rayksi. Se antoi hänelle kyvyn kommunikoida useiden eri merieläinten kanssa.

Uuden kehonsa myötä Man Ray päätti suojella meren asukkeja ja taistella erityisesti Silppuria vastaan. Sittemmin hän on taistellut hetkittäin myös Turtlesien rinnalla ja perusti oman ryhmän nimeltä "Mighty Mutanimals". 

## Muissa medioissa

### Animaatio
#### Turtles – mutanttikilpikonnat
Man Ray esiintyi vierailevana vihollisena sankarin sijasta vuonna 1990 Turtles – mutanttikilpikonnat -sarjan jaksossa "Rebel Without a Fin", jossa se tunnettiin pelkästään nimellä Ray. Sarjassa hahmo oli sarjakuvan tavoin puoliksi ihminen ja puoliksi mutantti, mutta sen sijaan hänet loi hullu tiedemies tohtori Polidorius.

### Videopelit
*Man Ray esiintyy pelattavana hahmona Teenage Mutant Ninja Turtles: Tournament Fightersin Sega Genesiksen versiossa.

## Lähteet
Yleisurheilun sisäratojen Euroopan-mestaruuskilpailut 1980

**[[Yleisurheilun sisäratojen Euroopan-mestaruuskilpailut]]** järjestettiin vuonna 1980 Sindelfingenissä, Länsi-Saksassa. Kisojen ajankohta oli 1.–2. maaliskuuta. Kisahallina oli Glaspalast, jonka juoksurata oli 200 metrin mittainen.

## Mitalistit
### Miehet

### Naiset

## Mitalitaulukko

## Katso myös
*Suomi yleisurheilun sisäratojen Euroopan-mestaruuskilpailuissa 1980

## Lähteet
*
Jari Jäväjä

**Jari Petteri Jäväjä** (s. 16. elokuuta 1973 Kemi) on suomalainen jalkapallovalmentaja ja entinen jalkapalloilija.

Hyökkääjänä pelannut Jäväjä aloitti uransa mestaruussarjan Kemin Palloseurassa 1989. KePS putosi seuraavaksi kaudeksi 1. divisioonaan, mutta Jäväjä jatkoi Kemissä pelaamista vielä viisi kautta, minkä jälkeen hän siirtyi Vaasan Palloseuraan. VPS:ssa hän pelasi kaudet 1995–1997 ja saavutti viimeisellä kaudellaan SM-hopeaa. Vaasasta Jäväjä siirtyi Helsingin Jalkapalloklubiin, jota hän edusti 1998–1999. HJK voitti SM-hopeaa 1999, mutta Jäväjä siirtyi kesken kauden Tampereen Pallo-Veikkoihin. TPV:n jälkeen Jäväjä pelasi vielä 2. divisioonan Oulun Luistinseurassa 2000–2002 ja 1. divisioonan AC Oulussa 2003–2004. Kaikkiaan Jäväjä pelasi seitsemän kauden aikana 110 pääsarjatason ottelua, joissa hän teki 22 maalia.

Maajoukkueessa Jäväjä pelasi vuosina 1995–1997 yhteensä 6 maaottelua.

Pelaajauran jälkeen Jäväjä on toiminut valmentajana. Hän nousi Kakkosessa pelaavan Oulun Luistinseuran päävalmentaksi kaudeksi 2009.

## Lähteet
Marko Talli

**Marko Talli** on suomalainen elokuva- ja televisiotuottaja sekä ohjaaja.

Tuottajana Talli tunnetaan parhaiten Venla-palkitusta menestyssarjasta *[[M/S Romantic]]* (2019) sekä elokuvista *[[Levoton Tuhkimo (elokuva)|Levoton Tuhkimo]]* (2024), *[[Spede (elokuva)|Spede]]* (2023),* [[Napapiirin sankarit 4]]* (2022), *[[Punttikomedia]]* (2022), *[[Supermarsu 2]]* (2022), *[[Häät ennen hautajaisia]]* (2022), *[[Peruna (elokuva)|Peruna]]* (2020), *[[Juice (vuoden 2018 elokuva)|Juice]]* (2018), *[[Supermarsu]]* (2018), *[[95 (elokuva)|95]]* (2017) ja *[[Sel8nne]]* (2013).

Marko Talli on tuottanut myös useita Venla-palkittuja draamasarjoja kuten *[[Roba]]* ja *[[Suojelijat]]* sekä Venla-palkitut komediasarjat *[[Ihmebantu]]*, *[[Ihmisten puolue]]* sekä *[[Jopet-Show]]*. Lisäksi hän on tuottanut mm. draamasarjat *[[Kaikki anteeksi]]*, *[[Downshiftaajat]]* ja *[[Parasta aikaa (televisiosarja)|Parasta aikaa]]* sekä useita lyhytelokuvia ja mainoselokuvia.

Marko Tallin ohjaama dokumenttielokuva *[[Jope ite]]* tuli ensi-iltaan 10.2.2023.
## Valikoitu Filmografia
### Televisio
* Jopet-show, 2005-2011
* Suojelijat, 2008
* Ihmebantu, 2009
* Ihmisten puolue, 2009-2010
* Parasta aikaa, 2009
* Hiphop Hamlet, 2010
* Roba, (1.-5. kausi) 2012
* Downshiftaajat, 2015
* Supertähdet, 2016
* M/S Romantic, 2019
* Kaikki anteeksi, 2023

### Elokuvia
* Sel8nne, 2013
* 95, 2017
* Supermarsu, 2018
* Juice, 2018
* Peruna, 2021
* Syke: Hätätila, 2021
* Supermarsu 2, 2022
* The Happy Worker - Or How Work Was Sabotaged, 2022
* Punttikomedia, 2022
* Napapiirin sankarit 4, 2022
* Häät ennen hautajaisia, 2022
* Jope ite, 2023
* Spede, 2023
* Levoton Tuhkimo, 2024
* Kenraaliharjoitus (elokuva), 2025
* Palava maa, 2025
* Supermarsu ja suuri huijaus, 2025
* Rakkautta ja virtahepoja, 2026

## Lähteet

## Aiheesta muualla
* 
* 
* Marko Talli Ritva-tiedokannassa
Lasisilmäpeli

**Lasisilmäpeli** oli suomalaisen uuden aallon rockyhtye Vaarallisten lelujen vuodenvaihteessa 1980/1981 ilmestynyt debyyttialbumi. Vuonna 2020 Ainoa Productions uudelleenjulkaisi levyn CD:nä ja LP:nä.

## Kappaleet

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 
# 

## Kokoonpano
* Jukka Mikkola – saksofoni, koskettimet
* Pekka Seppänen – koskettimet, laulu
* Jyrki Siukonen – kitara, rummut
* Matti Kurikka – viulu

### Vierailevat muusikot
* Eeva Koivusalo – basso
* Jouko Turunen – basso
* Sari Rinne – laulu kappaleilla ”Varjoihin kätkeytyneinä” ja ”Yksinäisten sydänten tanssiaiset”)
* Erik Ahonen – laulu kappaleella ”Suhteellisuutta johon olemme tottuneet”, perkussiot ja syntikkarumpu kappaleella ”Rajatapauksia”)
* Kari Hipponen – kitara kappaleella ”Yksinäisten sydänten tanssiaiset”)
* Tommi Micklin – perkussiot kappaleella ”Voima du B”)

## Lähteet
* Albumi Finnmusic.netin tietokannassa
* Albumi Fono.fi:n tietokannassa

### Viitteet
Väinö Rainio

**Väinö Johannes Rainio** (30. huhtikuuta 1896 Turku – 28. heinäkuuta 1979 Helsinki) oli suomalainen yleisurheilija. Hänen päälajinsa olivat kolmiloikka ja pituushyppy.

Rainio sijoittui Pariisin 1924 olympialaisissa kolmiloikassa neljänneksi ennätystuloksellaan 15,01&nbsp;m ja pituushypyssä 17:nneksi. Amsterdamin 1928 olympialaisissa hän sijoittui kolmiloikassa kahdeksanneksi.

Seuratasolla Rainio edusti Turun Weikkoja, Turun Urheiluliittoa ja Helsingin Kisa-Veikkoja. Hän saavutti kolmiloikassa SM-hopeaa vuosina 1918 ja 1924 sekä SM-pronssia vuosina 1919, 1925, 1926, 1928 ja 1929.

Rainio oli kaikkien aikojen toinen 15 metriä ylittänyt suomalainen kolmiloikkaaja. Hänen pituushyppyennätyksensä oli 679&nbsp;cm.

## Lähteet
* 
*
Paul Sandström

**Paul Johannes Sandström** (myöh. **Pauli Sajamo**, 25. joulukuuta 1899 Turku – 8. lokakuuta 1982 Turku) oli suomalainen pituushyppääjä.

Sandström sijoittui Pariisin 1924 olympialaisissa pituushypyssä kymmenenneksi. Hän voitti pituushypyn Suomen mestaruuden vuosina 1925, 1926 ja 1927 sekä saavutti SM-hopeaa vuonna 1924 ja SM-pronssia vuonna 1923.

Seuratasolla Sandström edusti Turun Rientoa ja Tampereen Pyrintöä. Hänen pituushyppyennätyksensä oli 713&nbsp;cm vuodelta 1927.

Paul Sandströmin sisar Tyyne Sandström voitti 4 × 100 metrin viestijuoksun Suomen mestaruuden vuonna 1913.

## Lähteet
* 
*
Tommi Kainulainen (jalkapalloilija)

**Tommi Kainulainen** (s. 8. tammikuuta 1974 Iisalmi) on suomalainen entinen jalkapalloilija.

Maalivahtina pelannut Kainulainen edusti urallaan Veikkausliigassa FC Hakaa 1994–1996, Ilvestä 1995 ja FF Jaroa 1997–1998. Lisäksi hän pelasi Ykkösessä PK-37:ssa 1990–1993 ja AC Vantaassa 1999. Kainulainen voitti Suomen mestaruuden Hakassa kaudella 1995, mutta oli kauden aikana kentällä vain yhdessä ottelussa. Kaikkiaan Kainulainen pelasi seitsemän kauden aikana 87 pääsarjatason ottelua.

Maajoukkueessa Kainulainen pelasi yhden maaottelun vuonna 1997.

## Lähteet
Jarmo Kaivonurmi

**Jarmo Kaivonurmi** (s. 12. marraskuuta 1957 Kuopio) on suomalainen entinen jalkapalloilija.

Hyökkääjänä pelannut Kaivonurmi edusti urallaan Kuopion Pallotovereita 1976–1981 ja 1987–1990 sekä Kuusysiä 1982–1986. Hän voitti Kuusysissä Suomen mestaruuden 1982, 1984 ja 1986 sekä Suomen Cupin 1983. Kaikkiaan Kaivonurmi pelasi 11 kauden aikana 233 pääsarjatason ottelua, joissa hän teki 35 maalia.

Maajoukkueessa Kaivonurmi pelasi kaksi maaottelua vuonna 1979.

## Lähteet
Breda M35

**Cannone-Mitragliera da 20/65 modello 35 (Breda)** tai **Breda M35** on italialaisen Breda-asetehtaan vuodesta 1935 valmistama ilmatorjuntaan tarkoitettu sarjatulta ampuva 20 mm:n tykki. Sitä valmistettiin Italiassa runsaasti ja se oli käytössä useilla toisen maailmansodan rintamilla muun muassa suomalaisten ja saksalaisten käytössä. Suomeen niitä hankittiin talvi- ja jatkosodan aikana yhteensä 92 kappaletta. 

## Tekniset tiedot

*Kaliiperi: 20×138 mm B
*Lähtönopeus: 830–850 m/s
*Aseen koko pituus: 203 cm
*Putken pituus: 130 cm
*Aseen paino: 68,5 kg
*It-jalustan paino: 300 kg
*Syöttölevy: 12 patruunaa
*Tulilajit: kerta/sarjatuli

Tykin varsinainen ase toimii kaasurekyylillä ja se pystyy automaattisen latauskoneistonsa avulla ampumaan myös sarjatulta. Ammusten syöttäminen tapahtuu syöttölevyjen avulla, kussakin syöttölevyssä voi olla 12 patruunaa. Tykillä on kolmihaarainen jalusta, joka on keskeltä pyörivä. Tykki on varustettu istuimella ja irrotettavilla ajopyörillä. Tykin siirtäminen on sen keveyden vuoksi mahdollista paitsi moottoriajoneuvolla myös hevosella. Tykin jalusta mahdollistaa sekä ilma- että suora-ammunnan (jälkimmäinen esim. maamaaliin).

## Käyttö Suomessa
Talvisodan aikana Suomeen tilattiin kaikkiaan 48 kappaletta 20 mm:n Breda-tykkejä. Suomeen tykit saapuivat helmikuussa 1940, mutta rintamajoukoille niitä ei ehditty enää jakaa ennen sodan päättymistä. Myöhemmin (välirauhan ja jatkosodan aikana) aseita tilattiin lisää joitakin kymmeniä kappaleita, joista osa oli kiinteälavettisia laivoihin tapahtuvaa asennusta varten. Breda-tykkien melko suuresta lukumäärästä johtuen ne osallistuivat sangen näkyvästi sotatoimiin useilla jatkosodan rintamilla.

Sotien jälkeen Breda-tykit huollettiin ja varastoitiin. 1960-luvun alussa puolustusvoimien varastoissa tykkejä oli edelleen jäljellä 83 kappaletta ja vielä vuonna 1985 niitä oli varastoituna 76 asetta. Tämän jälkeen kymmenen näistä aseista jätettiin puolustusvoimien omiin kokoelmiin ja loput joko myytiin tai hävitettiin. 

## Lähteet
*

### Viitteet

## Aiheesta muualla
Raptarr

**Raptarr** on Mirage Studiosin kustantama sarjakuvahahmo ja supersankari, jonka loi Peter Laird. Se teki ensi esiintymisensä *[[Teenage Mutant Ninja Turtles (sarjakuvalehti)|Teenage Mutant Ninja Turtles]]* -lehden neljännen osan numerossa 2, vuonna 2002. Varsinaisesti hahmo esiteltiin seuraavassa numerossa, jonka jälkeen Raptarr on auttanut satunnaisesti Turtleseja esiintymisestään lähtien.

## Muissa medioissa

### Animaatio
#### Teini-ikäiset mutanttininjakilpikonnat
Vuoden 2003 sarjassa Raptarr tekee ensi esiintymisensä jaksossa "Rukouksella on siivet", vuonna 2005. Hän on rodultaan lintumies, yksi roduista, jotka lyntialaiset loivat vuosituhansia sitten orjuuttamistaan ihmisistä. Kun lyntialaisten saari (jota ihmiset kutsuivat nimellä Atlantis) upposi, lintumiehet olivat vapaita. Osa lintuihmisistä kuitenkin kapinoi ja halusi orjuuttaa ihmiset niin kuin lyntialaiset olivat tehneet. Sisällissodan jälkeen kapinan johtaja, Mephos, tuomittiin menettämään siipensä ja elämään maan pinnalla. Raptarr sai tehtäväkseen tarkkailla häntä. Samalla hän ryhtyi tarkkailun ohella supersankariksi ja esti useita kertoja Mephosin pahat aikeet ja juonet kostoa varten. Hän sai Turtleseilta apua joutuessaan pahaan pulaan Mephosia vastaan, joka yritti uutta vallankaappausta. Sarjassa hahmon äänenä toimi Marc Diraison.

## Hahmoa näytelleitä

## Lähteet
Michael Byrne

**Michael Byrne** (s. 7. marraskuuta 1943 Lontoo) on englantilainen näyttelijä. Hän on näytellyt muun muassa elokuvissa *[[Indiana Jones ja viimeinen ristiretki]]* (1989), *[[Navaronen haukat (elokuva)|Navaronen haukat]]* (1978), *[[Braveheart – taipumaton]]* (1995), *[[Yksi silta liikaa (elokuva)|Yksi silta liikaa]]* (1977) *[[Huominen ei koskaan kuole]]* (1997), *[[Gangs of New York]]* (2002) ja *[[Peloista pahin|Peloista pahin]]* (2002).

## Lähteet
Hannes Torpo

**Kaarlo Johannes (Hannes) Torpo** (22. tammikuuta 1901 Keikyä – 10. syyskuuta 1980 Helsinki) oli suomalainen yleisurheilija. Hänen päälajinsa oli kuulantyöntö.

Torpo sijoittui Pariisin 1924 olympialaisten kuulantyönnössä parhaana eurooppalaisena neljänneksi tuloksella 14,45&nbsp;m. Hän edusti Suomea kolmessa maaottelussa.

Seuratasolla Torpo edusti Porin Tarmoa ja Helsingin Kisa-Veikkoja. Hän voitti kuulantyönnön kahden käden yhteistuloskilpailussa Suomen mestaruuden vuonna 1923. Hän saavutti SM-hopeaa kuulantyönnön paremman käden kilpailussa vuosina 1922, 1923 ja 1924, kuulantyönnön yhteistuloskilpailussa vuonna 1924 sekä kiekonheiton paremman käden kilpailussa vuonna 1926. Hän saavutti SM-pronssia kuulantyönnön paremman käden kilpailussa vuosina 1926, 1929 ja 1930, kuulantyönnön yhteistuloskilpailussa vuonna 1922, kiekonheiton paremman käden kilpailussa vuosina 1924, 1927 ja 1929 sekä kiekonheiton yhteistuloskilpailussa vuonna 1923.

Torpon henkilökohtaiset ennätykset olivat 14,56&nbsp;m kuulantyönnössä (vuodelta 1923) ja 44,77&nbsp;m kiekonheitossa (vuodelta 1924).

Torpo oli ammatiltaan voimistelunopettaja. Hän valmistui ylioppilaaksi vuonna 1923 Tyrvään yhteiskoulusta, jossa hänen luokkatovereinaan olivat muiden muassa tuleva runoilija Kaarlo Sulin (myöh. Sarkia) ja myöhempi vakuutusmatemaatikko Arvo Junnila. Torpo valmistui voimistelunopettajaksi Helsingin yliopistosta vuonna 1934 ja työskenteli voimistelunopettajana Kallion yhteiskoulussa vuosina 1935–1970. Hän toimi Suomen Urheiluliiton kiertävänä valmentajana vuosina 1935–1945 sekä naisyleisurheilun vastaavana valmentajana. Hän näytteli urheiluhierojaa Orvo Saarikiven ohjaamassa elokuvassa *[[Avoveteen]]* (1939).

## Lähteet
* 

### Viitteet

## Aiheesta muualla
*
Karl Kallio

**Karl Engelbert Kallio** (13. huhtikuuta 1925 – 15. lokakuuta 1976) oli suomalainen jalkapalloilija.

Hyökkääjänä pelannut Kallio edusti urallaan Vaasan Pallo-Veikkoja 1. divisioonassa 1945–1948 ja Vaasan Palloseuraa mestaruussarjassa 1948–1952. Kaikkiaan Kallio pelasi kuuden kauden aikana 79 pääsarjatason ottelua, joissa hän teki 31 maalia. Maajoukkueessa Kallio pelasi yhden maaottelun vuonna 1949.

## Lähteet
Markku Kallio

**Markku Allan Kallio** (18. syyskuuta 1961 Rovaniemi – 6. tammikuuta 2020 Pattaya) oli suomalainen jalkapalloilija.

Keskikentällä pelannut Kallio edusti urallaan mestaruussarjassa ja Veikkausliigassa Rovaniemen Palloseuraa 1983–1985, 1987–1990 ja 1993. Lisäksi hän pelasi 1. divisioonaa Joutsenon Kullervossa 1992 ja Kontulan Urheilijoissa 1993 sekä alempia sarjoja Rovaniemen Reippaassa 1979–1982 ja 1990–1991. Kallio oli myös yhden kauden ajan ruotsalaisessa IFK Kalixissa 1986. Hänen parhaat saavutuksensa olivat kaksi SM-pronssia 1988 ja 1989. Kaikkiaan Kallio pelasi kahdeksan kauden aikana 163 pääsarjatason ottelua, joissa hän teki seitsemän maalia.

Maajoukkueessa Kallio pelasi yhden maaottelun vuonna 1988.

## Lähteet
Tanja Damaske

**Tanja Damaske** (s. 16. marraskuuta 1971 Berliini) on entinen saksalainen keihäänheittäjä. Hän voitti lajissaan kultaa Budapestin Euroopan-mestaruuskilpailuissa 1998 tuloksella 69,10 metriä. Ateenan MM-kilpailuissa 1997 hän saavutti pronssia 67,12 metriä kantaneella heitollaan.

Damaske voitti keihäässä junioreiden maailmanmestaruuden Plovdivissa 1990 tuloksella 61,06. Göteborgin maailmanmestaruuskilpailuissa 1995 hän sijoittui kuudenneksi. Vuosina 1996 ja 1998 Damaske voitti IAAF:n GP-finaalin tuloksilla 66,28 ja 68,40. Hänen ennätyksensä nykyisellä vuonna 1999 käyttöön otetulla keihäsmallilla on 66,91 metriä, jonka hän heitti Erfurtissa 4. heinäkuuta 1999. Aiemmalla keihäsmallilla hän heitti vuonna 1998 tuloksen 70,10&nbsp;m, jolla hän sijoittui kaikkien aikojen maailmantilastossa 18:nneksi.

## Lähteet
Kontaktimenetelmä

**Kontaktimenetelmä** eli **kontaktiprosessi** on teollinen menetelmä rikkihapon valmistamiseksi. Sen patentoi vuonna 1831 brittiläinen viinietikkakauppias Peregrine Phillips. Nykyään kontaktiprosessi ja sen muunnelmat ovat korvanneet aikaisemmin käytössä olleen lyijykammiomenetelmän, koska kontaktiprosessilla voidaan tuottaa huomattavasti väkevämpää rikkihappoa.

## Menetelmä

Kontaktimenetelmän ensimmäisessä vaiheessa tuotetaan rikkidioksidia, joko polttamalla rikkiä tai kuumentamalla rikkiä sisältäviä malmeja kuten pyriittiä, sinkkisulfidia tai lyijysulfidia.

:S + O2 → SO2
:4 FeS2 + 11 O2 → 2 Fe2O3 + 8 SO2

Seuraavaksi rikkidioksidikaasu kuivataan ja siitä poistetaan epäpuhtaudet, jotka voisivat haitata katalyytin toimintaa. Tärkein epäpuhtauksista on arseenitrioksidi, joka poistetaan rauta(III)hydroksidin avulla rauta-arseniittina.
:As2O3 + 2 Fe(OH)3 → 2 FeAsO3 + 3 H2O

Puhdistuksen jälkeen rikkidioksidi johdetaan kammioon, jossa se katalyytin avulla hapetetaan rikkitrioksidiksi. Phillipsin patentoimassa kontaktimenetelmässä katalyyttinä oli platina. Nykyään yleensä käytetään divanadiinipentoksidia, joka on halvempaa ja kestää paremmin epäpuhtauksia. Reaktiokammiossa lämpötila on 400&ndash;450&nbsp;°C ja paine on yhdestä kahteen ilmakehän painetta. Näissä olosuhteissa jopa 99,5&nbsp;% rikkidioksidista hapettuu rikkitrioksidimolekyyleiksi. Divanadiinipentaoksidi auttaa rikkidioksidin hapettumista pelkistymällä divanadiinitetraoksidiksi, joka reaktiokammion hapen vaikutuksesta hapettuu jälleen alkuperäiseen muotoonsa. 
:SO2  +  V2O5  →  SO3 + V2O4
:V2O4 + ½ O2 → V2O5

Kokonaisreaktio on eksoterminen ja voidaan kirjoittaa muodossa: 
:2 SO2 + O2 → 2 SO3, ΔH = -196 kJ/mol 

Rikkitrioksidia ei voi johtaa suoraan veteen, jolloin syntyisi rikkihappoa, koska reaktio on hyvin eksoterminen eli runsaasti lämpöä vapauttava rikkihappo haihtuisi höyryinä. Rikkitrioksidikaasu johdetaan sen sijaan väkevään rikkihappoliuokseen. Tällöin syntyy pyrorikkihappoa eli dirikkihappoa, joka tunnetaan myös savuavan rikkihapon tai oleumin nimellä. Pyrorikkihappo reagoi veden kanssa muodostaen rikkihappoa.
:H2SO4 +  SO3 → H2S2O7
:H2S2O7 + H2O → 2 H2SO4

Syntyvä erittäin väkevä rikkihappo laimennetaan käyttötarkoituksesta riippuen joko 98- tai 93-prosenttiseksi vesiliuokseksi. Lyijykammiomenetelmällä voidaan tuottaa vain huomattavasti laimeampaa rikkihappoa, jonka pitoisuus on korkeintaan 62&ndash;77&nbsp;%.

Phillipsin kontaktimenetelmä levisi käyttöön melko hitaasti melko pienen kysynnän vuoksi. Rikkihapon tarve kasvoi varsinkin Saksassa fosfaattilannoitteiden valmistuksen ja petrokemianteollisuuden lisääntymisen myötä. Vuonna 1875 perustettiin Freibergiin rikkihappoa kontaktimenetelmällä valmistava tehdas. 1880-luvun puoliväliin mennessä kontaktimenetelmän avulla valmistetun hapon määrä oli kasvanut nopeasti.

## Lähteet
Suicide Notes and Butterfly Kisses

**Suicide Notes And Butterfly Kisses** on Atreyun ensimmäinen studioalbumi, joka julkaistiin vuonna 2002. Levyltä nousivat rankat Atreyun klassikko kappaleet "Ain't Love Grand ja Lip Gloss And Black". Molemmat kappaleet julkaistiin singleinä.

## Kappaleet
# 
# 
# 
# 
# 
# 
# 
# 
# 
# 

## Arvostelut
* AllMusic: 
* Imperiumi: 9/10

## Lähteet
Eino Kenttä

**Eino Johannes Evert Kenttä** (3. marraskuuta 1906 Tampere – 16. marraskuuta 1952 Tampere) oli suomalainen kiekonheittäjä.

Kenttä sijoittui Amsterdamin 1928 olympialaisten kiekonheitossa kuudenneksi tuloksella 44,17&nbsp;m. Hän edusti Suomea seitsemässä maaottelussa.

"Eppu" Kenttä edusti seuratasolla Tampereen Pyrintöä, Tampereen Kisa-Veikkoja sekä Tampereen Urheilijat -38:aa, jota hän oli perustamassa. Hän saavutti SM-hopeaa vuosina 1928, 1929, 1930, 1933 ja 1934 sekä SM-pronssia vuonna 1935.

Kentän henkilökohtainen ennätys kiekonheitossa oli 47,54&nbsp;metriä.

## Lähteet
* 

### Viitteet

## Aiheesta muualla
*
Heikki Taskinen (yleisurheilija)

**Klaus Heikki Taskinen** (28. heinäkuuta 1905 Nilsiä – 15. toukokuuta 1988 Kuopio) oli suomalainen yleisurheilija. Hän edusti Suomea olympialaisissa kiekonheittäjänä ja voitti Suomen mestaruuden viisiottelussa.

Taskinen sijoittui Amsterdamin 1928 olympialaisten kiekonheitossa 11:nneksi. Hän edusti seuratasolla Kuopion Sisu-Veikkoja, Paltamon Urheilijoita, Kiuruveden Jännettä ja  Heinäveden Hyrskettä. Hän voitti Suomen mestaruuden viisiottelussa vuonna 1934. Hän saavutti SM-hopeaa kiekonheitossa vuosina 1932 ja 1936 sekä viisiottelussa vuonna 1933. Hän saavutti SM-pronssia viisiottelussa vuonna 1931 sekä kiekonheitossa vuonna 1937.

Taskisen henkilökohtainen ennätys kiekonheitossa oli 45,81&nbsp;m, kuulantyönnössä 14,50&nbsp;m, keihäänheitossa 62,00&nbsp;m sekä 100 metrin juoksussa 11,1&nbsp;s.

Aktiiviuransa jälkeen Taskinen toimi valmentajana sekä muun muassa Helsingin 1952 olympialaisissa tuomaritehtävissä. Hän oli Heinäveden Hyrskeen puheenjohtaja vuosina 1945–1950 ja kuului Suomen Urheiluliiton liittovaltuustoon. Ammatiltaan hän oli kansakoulunopettaja.

## Lähteet
* 

## Aiheesta muualla
*
Rullaverho

**Rullaverho** on esimerkiksi kankaasta, puuvillasta tai polyesteristä valmistettu verho. Rullaverhoja on myös pimentäviä: pimennysverho, jolloin huone saadaan hämäräksi myös keskikesällä puoliltapäivin, ja huone saadaan pysymään viileänä hellepäivinä. Kankaasta valmistetut rullaverhot eivät usein pimennä huonetta.

Tuotetta voi hyödyntää myös, jos käytetään videotykkiä aurinkoisena päivänä.

Yleensä rullaverhoissa on jommallakummalla puolella naru, josta se vedetään kiinni. Vanhemmissa rullaverhoissa oli keskellä naru, josta se vedettiin kiinni. Rullaverho on usein jousitoiminen siten, että vasemmalta puolelta saadaan jousta kiristettyä. Jousi vetää rullaverhon ylös ja vastaavasti vapauttaa alas vedettäessä.
Mark Philippoussis

**Mark Anthony Philippoussis** (s. 7. marraskuuta 1976 Melbourne, Australia) on australialainen tennispelaaja. Hän aloitti ammattilaisuransa vuonna 1994.

Urallaan Philippoussis on ollut Grand Slamin loppuottelussa kaksi kertaa ja voittanut 11 miesten kaksinpelin turnausta. Hän on myös osallistunut vuosien 1996, 2000 ja 2004 kesäolympialaisiin.

## Ura

Vuonna 1995 19-vuotias Philippoussis nousi maailmanlistalla sijalle 32 ja hän oli nuorin pelaaja 50 parhaan joukossa. Seuraavana vuonna hän eteni neljännelle kierrokselle Australian avoimissa. Lokakuussa 1996 Philippoussis voitti ensimmäisen ATP-tason turnauksensa, jolloin loppuottelussa kaatui ruotsalainen Magnus Larsson erin 6–1, 5–7, 6–4.

25. toukokuuta 1997 Philippoussis syötti uransa tähän mennessä nopeimman (229&nbsp;km/h) syöttönsä, kun hän pelasi espanjalaista Albert Costaa vastaan Düsseldorfissa.

Yhdysvaltain avoimissa 1998 hän pääsi ensimmäistä kertaa uransa aikana Grand Slamin loppuotteluun, häviten maanmiehelleen Patrick Rafterille.

29. maaliskuuta 1999 hän nousi ATP-listalla kymmenen parhaan joukkoon ja pysyi siellä 10 viikkoa. Samana vuonna hän eteni Wimbledonissa puolivälieriin, jossa kohtasi yhdysvaltalaisen Pete Samprasin. Kyseisessä ottelussa Philippoussis kärsi rustokudosvauriosta vasemmassa polvessaan ja joutui neljän päivän jälkeen käymään leikkauksessa. Tämä vaikutti hänen tennisuraansa siten, että joutui jättämään maansa Davis Cup -joukkueen vuoteen 2003 asti.

Yhteensä kolmen polvileikkauksen jälkeen vuonna 2003 Philippoussis palasi ammattilaisuralle ja alkoi pelata yhä vakavammin. Hän palasi maansa Davis Cup -joukkueeseen ja Wimbledonissa eteni loppuotteluun Roger Federeriä vastaan, häviten erin 7–6(5), 6–2, 7–6(3). Samassa turnauksessa hän teki myös australialaisen tennisennätyksen syöttämällä yhteensä 46 *ässää* ottelussa Andre Agassia vastaan.

Seuraavat vuodet olivat australialaiselle pettymyksiä ja vasta vuonna 2006 hän katkaisi häviöputkensa voittamalla Hall of Fame Tennis Championships -turnauksen Newportissa Yhdysvalloissa. Tämä on hänen toistaiseksi viimeisin turnausvoittonsa urallaan.

## Yksityiselämä

Philippoussis aloitti tennisuransa kuusivuotiaana ja hänen valmentajaan on toiminut isä Nick, joka on entinen jalkapallomaalivahti.

Kesäkuussa 2007 hän osallistui amerikkalaiseen tositelevisiosarjaan *[[Age of Love]]*.

## Turnausvoitot (11)

### Kaksinpelit (11)

## Aiheesta muualla
*ATP-kiertueen sivujen pelaajaprofiili
Gareth David-Lloyd

**Gareth David-Lloyd** (s. 28. maaliskuuta 1981 Newport, Wales) on walesilainen näyttelijä.

David-Lloyd kävi Bettws Comprehensive and Coleg Gwent, Cross Keys -koulun. Hänen ensimmäinen suuri roolinsa oli *[[Doctor Who]]* spin-off-televisiosarjassa *[[Torchwood]]*, jossa hän näyttelee Ianto Jonesia.

## Elämä
David-Lloydin ensimmäinen rooli oli näytellä robottia koulunäytelmässä. Sen jälkeen hän otti näyttelytunteja Risca Leisure Centerissä, ennen kuin liittyi Dolmanin nuorten teatteriin sekä Gwentin nuorten ihmisten teatteriin.

David-Lloyd asuu nykyään Lontoossa, koska haluaa edistää uraansa.

## ''Torchwood''
*Torchwoodin* kolmannella tuotantokaudella (Children of Earth), David-Lloydin esittämä hahmo, Ianto Jones, kuoli jaksossa "Day Four".

## Televisio
* *Absolute Power* - Terry Pine (2003, 1 jakso)
* *[[Casualty]]* - Darrell Kemner (2003, 1 jakso)
* *Rosemary & Thyme* - Zack Seamore (2004, 1 jakso)
* *Mine All Mine* - Yanto Jones 2004, 1 jakso)
* *Beethoven* - Karl van Beethoven (2005, 1 jakso)
* *The Bill* - Carl Pritchard (2005, 1 jakso)
* *[[Doctor Who]]* - Ianto Jones (2008, 2 jaksoa)
* *[[Torchwood]]* - Ianto Jones (2006–2009)

## Lähteet
* 

### Viitteet

## Aiheesta muualla
Vesa Kallio (jalkapalloilija)

**Vesa Kallio** (s. 31. elokuuta 1951 Kokkola) on entinen suomalainen jalkapalloilija.

Keskikentällä pelannut Kallio edusti yhtä kautta lukuun ottamatta koko uransa Kokkolan Pallo-Veikkoja vuosina 1969–1983. Kauden 1978 hän pelasi 1. divisioonassa Kuusysissä. Hän voitti Suomen mestaruuden KPV:ssa 1969, mutta pelasi kauden aikana vain yhden ottelun. Kaikkiaan Kallio pelasi 13 kauden aikana 227 pääsarjatason ottelua, joissa hän teki 22 maalia.

Maajoukkueessa Kallio pelasi vuosina 1972–1974 kolme maaottelua.

## Lähteet
Perhostonnikala

**Perhostonnikala** (*Gasterochisma melampus*) on makrillikalojen lahkoon kuuluva suurikokoinen kalalaji. Se on sukunsa ainoa laji.

## Koko ja ulkonäkö
Perhostonnikalalla voi kertyä pituutta 165&nbsp;cm ja painoa 40–50&nbsp;kg. Kalan erottaa muista makrillilajeista helposti suurten suomujensa takia.

Perhostonnikalan vartalo on selän puolelta sinivihreä, ja väri vaihtu hiljalleen keltaiseen vatsassa. Pyrstö on puolikuun muotoinen. Nuorilla yksilöillä rintaevät ovat päätä pidemmät. Kaikki evät ovat mustia tai tummanharmaita.

## Levinneisyys
Perhostonnikalaa tavataan eteläisen pallonpuoliskon subtrooppisissa vesissä. Verenkiertojärjestelmänsä avulla se voi pitää ruumiinlämpönsä merivettä reilusti lämpimämpänä. Niitä tavataan kuitenkin harvoin yli 200 metrin syvyydestä.

## Ravinto
Perhostonnikala on nopealiikkeinen ja aggressiivinen petokala, joka syö enimmäkseen muita kaloja. Havaijin lähettyviltä pyydetyistä yksilöistä on löydetty kuitenkin myös kalmarin jäänteitä ja lintujen höyheniä.

## Kalastus
Perhostonnikalalla ei ole suurta kaupallista merkitystä. Sitä saadaan Japanissa lähinnä sivusaaliina sinievätonnikalan pyynnistä pitkälläsiimalla. Kuitenkin avomerellä liikkuvat kalastajat pyytävät suurikokoisia perhostonnikaloja mielellään. Urheilukalastajatkin pyytävät perhostonnikalaa. Saalis myydään pääasiassa pakastettuna, savustettuna tai säilykkeenä, ja se kypsennetään tavallisesti paistinpannulla, uunissa tai hiilloksella.

## Lähteet
* Antal Vida, Tamás Kótai, 365 kalaa. H. F. Ullmann, 2006. .

### Viitteet

## Aiheesta muualla
* Gasterochisma melampus FishBase.org (englanniksi)
Bushranger

**Bushrangerit** olivat lainsuojattomia, jotka pakoilivat virkavaltaa Australian erämaissa, joista käytetään englanniksi nimitystä ”The Bush”. Bushrangerit toimivat pitkälti samoin kuin Britannian maantierosvot ja villin lännen lainsuojattomat, ja heidän rikoksiinsa kuuluivat postivaunujen ja pikkukaupunkien pankkien ryöstöt.

Britannian Australian-kolonisaation alkuvuosina termiä käytettiin karkureista. Vuodesta 1788 alkaen britit perustivat maahan rangaistussiirtoloita, joihin ehdittiin tuoda yli 100&nbsp;000 rikollista. Bushrangereiksi kutsuttiin niitä rangaistusvankeja, jotka pakenivat siirtoloista metsiköihin. Myös nämä bushrangerit huolsivat itseään varastelemalla ja ryöstämällä tarvikkeita.

Aikaa myöten termiä alettiin käyttää niistä, jotka hylkäsivät oikeutensa ja velvollisuutensa yhteisön jäseninä elääkseen rikollisen ja henkipaton elämää käyttäen Australian metsäalueita tukikohtanaan. Varsinaisten rikollisjengien kulta-aika koitti vuoden 1850 aikoihin, kun Australiasta löytyi kultaa. Useat poliisit ja virkamiehet hylkäsivät tällöin tehtävänsä liittyäkseen mukaan kultaryntäyksiin nopean rikastumisen toivossa. Bushrangerit hyötyivät tästä virkavallan heikentymisestä ja yksittäisten pienien valtauksien syrjäisyydestä. Viimeiset heistä olivat vielä toiminnassa vuoden 1900 aikoihin.

Kuuluisia bushrangereita olivat muun muassa Ned Kelly ja Frank Gardiner, joka vuonna 1862 teki Australian historian suurimman kultaryöstön.

## Lähteet

## Aiheesta muualla
Kai Owen

**Kai Owen** (s. 4. syyskuuta 1975 Conwy, Wales) on walesilainen näyttelijä.

## Elämä
Kai Owen kasvoi Pohjois-Walesissa, missä hänen rakkautensa esiintymiselle näkyi jo nuorella iällä. Hän näytteli Oliver and Fiddlerissä Roofilla, kun hän oli Senior Schoolissa. 18-vuotiaana Owen muutti Lontooseen opiskellakseen Mountview Theatre School -teatterikoulussa, mistä hän valmistui kolmen vuoden opintojen jälkeen 1998.

Owenin ensimmäinen ammattimainen rooli lavalla oli Ariel The Tempest:ssä, mutta hänen iso televisioläpimurtonsa oli Robson Greenin kanssa Rocket Manissä. Owen esittää Rhys Williamsia, Gwen Cooperin aviomiestä Torchwoodissa.
Owen elää Itä-Finchleyssä kihlattunsa näyttelijä Sarah Wilsonin kanssa ja pari suunnittelee menevänsä naimisiin 2009.

## Televisio
* Torchwood - Rhys Williams (2006-)
* Rocket Man - David 'Shiner' Owen (2005, 6 jaksoa)
* Casualty - Danny (2003, 1 jakso)
* Fun at the Funeral Parlour - P.C. Hertz (2001, 1 jakso)

## Lähteet
*
Sopor

**Sopor** (latinaa, sukua latinan sanalle *[[Hypnos|somnus]]*) eli **horros** tarkoittaa syvää unta, josta nukkujaa ei helposti saa hereille kuin enintään hetkellisesti. Tilan voivat aiheuttaa esimerkiksi unilääkkeet. Sanasta johtuvat myös termit *soporoosi* ja *soporoosinen*, "horroksissa oleva", "horteinen".

Insuliinišokkihoidon toisen vaiheen ensimmäistä jaksoa sanotaan soporiksi, toinen on kooma.

Metakvaloni-unilääkettä on myös markkinoitu tuotenimellä Sopor.

## Lähteet
Frank Gardiner

**Frank Gardiner** (n. 1829–1904) oli australialainen lainsuojaton, bushranger.

Gardinerin syntymäpaikasta ei ole tarkkaa tietoa. Hän syntyi joko Skotlannissa ennen vanhempiensa muuttoa Australiaan tai Boron asutusyhteisössä lähellä Goulburnia Australiassa. Hänen oikean nimensä uskotaan olleen Frank Christie, mutta hän käytti useita salanimiä. Joka tapauksessa hän allekirjoitti viestinsä nimellä Frank Gardiner. 

15. kesäkuuta 1862 Gardiner ryösti Lachlanin kultasaattueen lähellä Eugowraa. Hänen apunaan olivat Ben Hall ja Johnny Gilbert. Ryöstöä pidetään kaikkien aikojen arvokkaimpana vankkurikuljetuksen ryöstönä ja Australian suurimpana kultaryöstönä. Saaliin kokonaisarvoksi arvioitiin 14&nbsp;000 puntaa, joka nykyrahana vastaa noin kahta miljoonaa Australian dollaria. Lähes puolet kultasaaliista saatiin takaisin, kun poliisi teki iskun erääseen Gardinerin pakopaikoista. Lopun saaliin kohtalosta ei ole tietoa, ja aarteenmetsästäjät tutkivat Gardinerin toimialueita vielä nykyäänkin.

Vuonna 1864 Gardiner eli vaimonsa Kittyn kanssa työskennellen kauppiaana Apis Creekissä Queenslandissa lähellä Rockhamptonia. Eräs asiakas tunnisti hänet ja ilmoitti poliisille. Uuden Etelä-Walesin poliisi pidätti hänet huolimatta toimivalta-alueen ylittämisestä. Gardiner tuomittiin vankilaan 32 vuodeksi, josta hän istui vain noin kymmenen vuotta, sillä Gardinerin sisaren vetoomukset hänen vapauttamisekseen auttoivat. Gardiner pääsi vapaaksi aikaisin sillä ehdolla, että hän muuttaisi maasta. Vuoden 1874 lopulla hän päätyi Kaliforniaan Yhdysvaltoihin. Gardinerin uskotaan olevan ainoa Australian kansalainen, joka on karkotettu kotimaastaan. 

Gardiner piti saluunaa San Franciscossa, mutta hänen Yhdysvaltojen-ajastaan ei tiedetä juurikaan muuta. 1904 *[[Sydney Morning Herald]]* -lehti kertoi hänen kuolleen keuhkokuumeeseen samana vuonna.

## Lähteet
Klaus Tafelmeier

**Klaus Tafelmeier** (s. 12. huhtikuuta 1958 Singen) on entinen saksalainen keihäänheittäjä. Hän voitti lajissaan kultaa Stuttgartissa 1986 järjestetyissä yleisurheilun Euroopan-mestaruuskilpailuissa tuloksella 84,76 metriä.

Syyskuussa 1986 Tafelmeier heitti Comossa 85,74 metriä ja teki näin ensimmäisen virallisen maailmanennätyksen uudella, huhtikuun 1986 alussa käyttöön otetulla keihäsmallilla. Ennätys rikottiin seuraavan vuoden toukokuussa, jolloin Jan Železný heitti 87,66 metriä. Tafelmeierin oma ennätys on 86,64, joka syntyi Gelsenkirchenissä 12. heinäkuuta 1987.

Tafelmeier voitti keihäässä junioreiden Euroopan-mestaruuden Donetskissa 1977. Helsingin maailmanmestaruuskilpailuissa 1983 hän oli kahdeksas 80,42 metriä kantaneella heitollaan. Soulin olympialaisissa 1988 Tafelmeier sijoittui Seppo Rädyn jälkeen neljänneksi tuloksella 82,72.

## Parhaat tulokset (vanhalla keihäsmallilla)
:*10 parhaan tuloksen keskiarvo 90,41*  
*91,44 (1) Kevelear 23.05.1983
*91,42 (1) Ingelheim 06.09.1983
*91,04 (1) Torino 04.06.1983
*91,04 (1) Seoul 29.09.1984
*90,20 (1) München 26.07.1983
*90,10 (1) Düsseldorf 24.06.1984
*90,10 (1) Helsinki 4.07.1984
*89,78 (1) Leverkusen 22.09.1979
*89,52 (1) Södertälje 4.06.1984
*89,48 (1) Lüdenscheid 1.10.1983

## Parhaat tulokset (nykyisin hyväksytyllä keihäsmallilla)
:*10 parhaan tuloksen keskiarvo 84,24*  
*86,64 (1) Gelsenkirchen 12.7.1987
*85,96 (1) Tokio 13.5.1988
*85,74 (1) Como 21.9.1986
*84,76 (1) Stuttgart 27.8.1986
*83,48 (1) Lausanne 2.9.1986	
*83,40 (2) Leverkusen 28.6.1988
*83,30 (2) Praha 27.6.1987
*83,12 (1) Ratingen 28.4.1990		
*83,06 (1) Düsseldorf 25.6.1990	
*82,90 (1) Ingelheim 5.8.1986	

## Lähteet

## Aiheesta muualla
*
Naoko Mori

**Naoko Mori** (s. 19. marraskuuta 1971 Nagoya, Japani) on japanilainen näyttelijä.

## Elämä
Moki muutti perheensä kanssa New Jerseyyn, Yhdysvaltoihin, kun hän oli 4-vuotias ja kahdeksan vuotta myöhemmin Surreyyn, Isoon-Britanniaan.

Hän otti laulutunteja, kävi näyttämökoulua ja 17-vuotiaana, näytteli Lontoon West Endissä Kimin pääroolissa *[[Miss Saigon|Miss Saigonissa]]* John Barrowmanin kanssa, jonka kanssa hän myöhemmin näytteli ''Torchwoodissa''.

Ennen *Torchwoodia*, kuten myös John Barrowman ja Eve Myles, Mori näytteli ''Doctor Whossa'', esittäen tietokone-eksperttiä, Tosh Satoa jaksossa, "Aliens of London". Se oli rooli, jonka näyttelemistä hän jatkoi *Torchwoodissa*.

1990-luvulla Mori esiintyi säännöllisesti sairaalan vastaanottoapulaisena brittiläisessä televisiosarjassa *[[Casualty]]*.

## Filmografia

## Televisio
* Desmond's – Caroline (1992, 1 jakso)
* Casualty – Mie Nishi-Kawa (1993–1994, 1 jakso)
* Thief Takers – Minako Takahashi (1997, 2 jaksoa)
* Bugs – Melissa (1998, 1 jakso)
* Judge John Deed – Mutsumi Yesayahoo (2001, 2 jaksoa)
* Murder in Mind – Naomi (2002, 1 jakso)
* Erikoisjoukkue – Annette (2002, 1 jakso)
* Tohtorit – Molly Fletcher (2002, 1 jakso)
* Manchild – Geisha Girl (2003, 1 jakso)
* Kymppikerho – Natsumi (2003, 1 jakso)
* Todella upeeta – Sarah (1992–2003, 11 jaksoa)
* The Smoking Room – Naoko (2004, 1 jakso)
* Doctor Who – Doctor Sato (2005, 1 jakso)
* Hot Tub Ranking – Mia (2005, 6 jaksoa)
* Little Miss Jocelyn – Beautician (2006, 1 jakso)
* Torchwood – Toshiko Sato (2006–2008)

## Lähteet

## Aiheesta muualla
Käsipallo kesäolympialaisissa 1984

**[[Kesäolympialaiset 1984|Los Angelesin vuoden 1984 kesäolympialaisissa]]** pelattiin **[[käsipallo]]a** sekä miehissä että naisissa. Neuvostoliiton ja muutamien itäblokin maiden boikotoidessa olympialaisia oli Jugoslavialla helpompi työ napata kummatkin kultamitalit.

## Mitalistit

## Osallistujat
### Miehet
* 
* 
*  
* 
* 
* 
* 
* 
* 
* 
* 
* 

### Naiset
* 
* 
* 
* 
* 
* 

## Mitalitaulukko

## Lähteet
* Olympiamitalistitietokanta Olympic.org:issa
Johannes Gezelius (Porvoon piispa)

**Johannes Gezelius nuorin** ( [*nepos* ’pojan tai tyttären poika’], joskus vastaavasti suomeksi **Johannes Gezelius pojanpoika**; 1686–1733) oli Porvoon piispa, nuorin kolmesta samannimisestä piispasta. Hänen isoisänsä Johannes Gezelius vanhempi ja isänsä Johannes Gezelius nuorempi toimivat molemmat vuorollaan Turun piispoina. Piispana Johannes Gezelius nuorin pyrki nostamaan kirkollisia oloja vaikeiden aikojen aiheuttamasta rappiosta.

Gezelius opiskeli vuosina 1704–1707 Alankomaissa, Englannissa ja Saksassa. Vuonna 1710 hänestä tuli teologian professori Turkuun. Isonvihan aikana hän oli pakolaisena Ruotsissa. Hän palasi Suomeen 1720. Miehityksen päätyttyä vuonna 1721 Uudenkaupungin rauhaan hänet nimitettiin Porvoon piispaksi, ja hän siirtyi Porvooseen seuraavana vuonna.

## Lähteet
*  Gezelius, Johannes Johannis (1686–1733) Kyösti Väänänen, Turun hiippakunnan paimenmuisto 1554–1721 -verkkojulkaisu. 2011. Helsinki: Suomalaisen Kirjallisuuden Seura.
Voldemārs Lūsis

**Voldemārs Lūsis** (s. 7. joulukuuta 1974) on latvialainen keihäänheittäjä. Hän voitti lajissaan maansa mestaruuden 2004. Hänen isänsä oli keihäänheiton olympiavoittaja Jānis Lūsis. 

Edmontonin maailmanmestaruuskilpailuissa 2001 Voldemārs Lūsis sijoittui yhdenneksitoista tuloksella 79,70. Hän osallistui Sydneyn kesäolympialaisiin 2000 ja Ateenan olympialaisiin 2004 mutta ei päässyt kummassakaan loppukilpailuun. Lūsisin henkilökohtainen ennätys on 84,19 metriä, joka syntyi Riiassa 12. kesäkuuta 2003.

## Kausien parhaat heitot

* 1998 79,60 Riika 20.6.
* 1999 81,48 Riika 24.7.
* 2000 83,08 Ventspils 17.6.
* 2001 81,86 Riika 2.6.
* 2002 81,58 Szombathely 16.7.
***2003 84,19 Riika 12.6.**
* 2004 82,76 Lontoo 30.7.
* 2005 80,53 Bangor 24.6.
* 2006 83,68 Kaunas 1.7.
* 2007 80,58 Riika 13.6.

## Lähteet
Mikkey Dee

**Micael Kiriakos Delaoglou** (s. 31. lokakuuta 1963 Göteborg, Ruotsi), taiteilijanimeltään **Mikkey Dee**, on ruotsalainen rumpali. Hän toimi heavy metal -yhtye Motörheadin rumpalina vuodesta 1992 yhtyeen lopettamiseen asti vuonna 2015. Ennen Motörhead-jäsenyyttään Dee soitti tanskalaisessa King Diamondissa. Dee on myös esiintynyt myös ruotsalaisen eurodance-artistin E-Typen lavakokoonpanossa. Nykyään Mikkey Dee on Scorpionsin rumpali James Kottakkin jätettyä yhtyeen.

## Julkaisut

### Motörhead
* 
* 
* 
* 
* 
* 
* 
* 
* 
* 
* 
* 
* 

### King Diamond
* 
* 
* 
* 

### Don Dokken
* 

### Helloween
* 
### Scorpions
* 

## Lähteet

## Aiheesta muualla
Burn Gorman

**Burn Gorman** (s. 1. syyskuuta 1974 Hollywood, Kalifornia, Yhdysvallat) on brittiläinen näyttelijä ja muusikko.

## Elämä
Burn Gorman syntyi Hollywoodissa, mutta muutti perheensä kanssa Lontooseen seitsemänvuotiaana. Burnin isä oli lingvistiikan eli kielitieteen professori Kalifornian yliopistossa. Vuonna 2006 Burn ja hänen vaimonsa Sarah saivat pojan ja tammikuussa 2009 heille syntyi tytär. 

Burnin ensimmäinen merkittävä televisioesiintyminen oli Mr. Guppyn rooli vuoden 2005 televisiosarjassa *Kolea talo*. Hänellä on ollut monia pieniä rooleja televisiosarjoissa *Funland*, *[[Yorkshiren etsivät]]* ja *Mersey Beat*. Burnilla oli myös rooli tohtori Owen Harperina tieteissarjassa *[[Torchwood]]*. 

Gorman on työskennellyt Englannin kansallisoopperan parissa ja hän on myös ottanut osaa moniin lukutilaisuuksiin ja työpajoihin.

## Filmografia
### Elokuva

### Televisio

## Lähteet

## Aiheesta muualla
*